দক্ষিন ম্যারীল্যান্ডের একটি হাইস্কুলে গুলির ঘটনায় ২ জন আহত হামলাকারী নিহত
দক্ষিন ম্যারীল্যান্ডের গ্রেট মিলস হাইস্কুলে (Great Mills High School) গুলির ঘটনার পর স্কুলটি বন্ধ রাখা হয়েছে।
দক্ষিন ম্যারীল্যান্ডের গ্রেট মিলস হাইস্কুলে গুলির ঘটনায় হামলাকারী নিহত হয়েছে। এতে আহত অপর দুই শিক্ষার্থীর একজনের জখম গুরুতর। সেন্ট ম্যারিস কাউন্টি শেরিফ তিমথি ক্যামেরন বলেন শুটার এবং আহত দুজন সকলেই স্কুলের শিক্ষার্থী। ক্যামরন বলেন বন্দুকধারী কিভাবে মারা গেছে তা পরিস্কার নয়। তার সঙ্গে স্কুলের নিরাপত্তা রক্ষীদের গুলী বিনিময় ঘটে বলে জানা যায়। স্কুল থেকে সকলকে নিরাপদে সরিয়ে লিওনার্ডটাউন হাইস্কুলের রিইউনিফিকেশন সেন্টারে নেয়া হচ্ছে। স্কুলটি বন্ধ রাখা হয়েছে। সেন্ট ম্যারীস কাউন্টি শেরিফ বিভাগ বলেছে আহত দুইজনকে স্থাণীয় হাসপাতালে ভর্তি করা হয়েছে। ওয়াশিংটন থেকে ১০৯ মাইল দূরে সেন্ট ম্যারিস কাউন্টির স্কুলটিতে গুলির ঘটনার পর পরই স্থানীয় শেরিফ অফিসের কর্মকর্তারা সেখানে গিয়ে স্কুলের নিয়ন্ত্রন নেন। হতাহতের কোনো তথ্য কিংবা কিভাবে গুলির ঘটনা ঘটেছে বিস্তারিত কিছুই জানানো হয়নি। মেরীল্যান্ড গভর্ণর ল্যারী হোগান টুইটারে বলেছেন পুলিশের সঙ্গে তার কার্যালয় থেকে যোগাযোগ চলছে। আমরা পরিস্থিতি গভীরভাবে পর্যবেক্ষন করছি। ১৪ই ফেব্রুয়ারী ফ্লরিডার পার্কল্যান্ডের Marjory Stoneman Douglas High School এ বন্দুক হামলায় ১৭ জন নিহত হবার পর স্কুলে গোলাগুলির বিষয়টি জাতিয় আলোচনার বিষয় হয়ে দাঁড়িয়েছে। দেশব্যাপী অস্ত্র নিয়ন্ত্রন আইনের সংস্কার বিষয়ে আলোচনা চলছে।